**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 11-20/2562**

**วันพฤหัสบดีที่ 7 พฤศจิกายน 2562**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. รศ.ณัฐพงษ์ อารีมิตร รองคณบดีฝ่ายวิชาการ
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
7. รศ.วินัย ศรีอำพร กรรมการผู้ทรงคุณวุฒิ
8. รศ.ธนากร วงศ์วัฒนาเสถียร กรรมการผู้ทรงคุณวุฒิ
9. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.รัตมณี นันทสาร ผู้ช่วยคณบดีฝ่ายบริหาร
2. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
3. ผศ.อานุภาพ มีสมบูรณ์ หัวหน้าสาขาวิชาวิศวกรรมไฟฟ้า
4. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
5. รศ.ไปรยา เฉยไสย แทนหัวหน้าสาขาวิชาวิศวกรรมสิ่งแวดล้อม
6. รศ.กิติโรจน์ หวันตาหลา แทนหัวหน้าสาขาวิชาวิศวกรรมเคมี
7. น.ส.อารีย์วรรณ ละม้ายพันธ์ ผู้ช่วยเลขานุการ
8. นายภาณุพงศ์ ต.ประเสริฐ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ผศ.คมกฤช ปิติฤกษ์ รองคณบดีฝ่ายแผนยุทธศาสตร์

และพัฒนาองค์กร

**เริ่มประชุมเวลา 13.3**0 **น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

* 1. **สรุปผลการประเมินการสอนรายบุคคล**

ประธานได้แจ้งที่ประชุมถึงผลการประเมินการสอน เพื่อประกอบการขอตำแหน่งทางวิชาการ ราย นางสาวรัตมณี นันทสาร พนักงานมหาวิทยาลัย ประเภทวิชาการ ตำแหน่งผู้ช่วยศาสตราจารย์ มีความประสงค์ขอกำหนดตำแหน่งทางวิชาการเป็น รองศาสตราจารย์ ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว โดยผลการประเมินเป็นไปตามหลักเกณฑ์ที่สถาบันกำหนด จึงแจ้งที่ประชุมเพื่อรับทราบ

**ที่ประชุมรับทราบ**

**1.2 ขอความอนุเคราะห์ข้อมูล Academic Peer List จากคณาจารย์**

รองคณบดีฝ่ายวิจัยและวิเทศสัมพันธ์แจ้งที่ประชุมถึงรายละเอียดการขอความอนุเคราะห์ข้อมูล Academic Peer List จากคณาจารย์ เพื่อใช้เป็นข้อมูลสำหรับการเพิ่มคะแนนในการจัดอันดับมหาวิทยาลัยโลก โดยจะขอให้กรอกข้อมูลผ่านเว็บไซต์ที่กำหนด ทั้งนี้ ฝ่ายวิจัยและวิเทศสัมพันธ์จะจัดส่งลิงก์ (Link) เชื่อมโยงไปยังเว็บไซต์ดังกล่าวข้างต้น ด้วยจดหมายอิเล็กทรอนิกส์เพื่อขอความอนุเคราะห์คณาจารย์ ทุกท่านอีกครั้ง จึงแจ้งที่ประชุมเพื่อรับทราบ ดังรายละเอียดตามสารสนเทศประกอบวาระการประชุม

**ที่ประชุมรับทราบ**

**1.3 การบริหารนโยบาย ยุทธศาสตร์และงบประมาณปี 2563 - 2566 ด้านวิทยาศาสตร์ วิจัยและนวัตกรรม ของกระทรวงการอุดมศึกษา วิทยาศาสตร์ วิจัยและนวัตกรรม**

รองคณบดีฝ่ายวิจัยและวิเทศสัมพันธ์ได้แจ้งที่ประชุมถึงรายละเอียดนโยบายและยุทธศาสตร์ กรอบงบประมาณ และรูปแบบ/โครงสร้างใหม่ (สำนักงานคณะกรรมการส่งเสริมวิทยาศาสตร์ วิจัยและนวัตกรรม: สกสว และ Program Management Unit: PMU เป็นต้น) ในการจัดสรรงบประมาณ ประจำปีงบประมาณ พ.ศ. 2563 - 2566 ด้านวิทยาศาสตร์ วิจัยและนวัตกรรม ของกระทรวงการอุดมศึกษา วิทยาศาสตร์ วิจัยและนวัตกรรม ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.4 แผนยุทธศาสตร์งานวิจัย นวัตกรรมและวิเทศสัมพันธ์ ปีงบประมาณ พ.ศ. 2563**

รองคณบดีฝ่ายวิจัยและวิเทศสัมพันธ์ได้แจ้งที่ประชุมถึงรายละเอียดของทิศทาง โครงการ และกิจกรรมตามแผนยุทธศาสตร์ของงานวิจัย นวัตกรรมและวิเทศสัมพันธ์ ประจำปีงบประมาณ พ.ศ. 2563 ซึ่งได้หารือและกำหนดขึ้นใหม่ให้สอดคล้องกับนโยบายของมหาวิทยาลัยขอนแก่นและหลักเกณฑ์การจัดอันดับมหาวิทยาลัยโลก ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.5 ประกาศมหาวิทยาลัยขอนแก่น ฉบับที่ 2760/2562 ลงวันที่ 21 ตุลาคม 2562 เรื่อง**

**แก้ไขเปลี่ยนแปลงปฏิทินการศึกษาระดับปริญญาตรี และปฏิทินการศึกษาระดับ**

**บัณฑิตศึกษา มหาวิทยาลัยขอนแก่น ประจำปีการศึกษา 2562**

รองคณบดีฝ่ายวิชาการได้แจ้งที่ประชุมว่า มหาวิทยาลัยได้ออกประกาศมหาวิทยาลัยขอนแก่น ฉบับที่ 2760/2562 ลงวันที่ 21 ตุลาคม 2562 เรื่อง แก้ไขเปลี่ยนแปลงปฏิทินการศึกษาระดับปริญญาตรี และปฏิทินการศึกษาระดับบัณฑิตศึกษา มหาวิทยาลัยขอนแก่น ประจำปีการศึกษา 2562 วันสอบปลายภาค จากเดิมวันที่อังคารที่ 12 พฤศจิกายน 2562 เป็นวันอังคารที่ 26 พฤศจิกายน 2562 และวันพุธที่ 13 พฤศจิกายน 2562 เป็นวันพุธที่ 27 พฤศจิกายน 2562 และวันพฤหัสบดีที่ 14 พฤศจิกายน 2562 เป็นวันที่ 28 พฤศจิกายน 2562 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.6 บันทึกข้อความ ที่ อว 660207.4/ว 3342 ลงวันที่ 31 ตุลาคม 2562 เรื่อง ขอให้พิจารณาการจัดสอบปลายภาค ภาคการศึกษาต้น ปีการศึกษา 2562**

รองคณบดีฝ่ายวิชาการได้แจ้งที่ประชุมว่า ตามที่มหาวิทยาลัยขอนแก่นได้ประกาศแก้ไขเปลี่ยนแปลงปฏิทินการศึกษาระดับปริญญาตรี และระดับบัณฑิตศึกษา ประจำปีการศึกษา 2562 ตามประกาศมหาวิทยาลัยขอนแก่น ฉบับที่ 2760/2562 ลงวันที่ 21 ตุลาคม 2562 นั้น ปรากฏว่ามีนักศึกษาบางส่วนได้รับผลกระทบจากการเลื่อนวันสอบปลายภาค ภาคการศึกษาต้น ปีการศึกษา 2562 เพื่อเป็นการบรรเทาความเดือนร้อนและเยียวยานักศึกษาดังกล่าว จึงได้จัดทำบันทึกข้อความ ที่ อว 660207.4/ว 3342 ลงวันที่ 31 ตุลาคม 2562 เรื่อง ขอให้พิจารณาการจัดสอบปลายภาค ภาคการศึกษาต้น ปีการศึกษา 2562 โดยขอให้คณะฯ พิจารณาการจัดการสอบปลายภาค ภาคการศึกษาต้น ปีการศึกษา 2562 เป็นตามความเหมาะสม ทั้งนี้ คณะฯ จะดำเนินการหารือในรายละเอียดต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.7 แผนยุทธศาสตร์การบริหารคณะวิศวกรรมศาสตร์ มหาวิทยาลัยขอนแก่น 4 ปี พ.ศ. 2563 - 2566**

ประธานได้แจ้งที่ประชุมว่า ตามที่คณะฯ ได้ดำเนินการจัดทำแผนยุทธศาสตร์การบริหาร คณะวิศวกรรมศาสตร์ มหาวิทยาลัยขอนแก่น 4 ปี พ.ศ. 2563 - 2566 เพื่อใช้เป็นแนวทางในการบริหารจัดการคณะฯ ในอีก 4 ปีข้างหน้า บัดนี้ คณะฯ ได้ดำเนินการจัดทำรูปเล่มแผนยุทธศาสตร์การบริหารคณะวิศวกรรมศาสตร์ มหาวิทยาลัยขอนแก่น 4 ปี พ.ศ. 2563 – 2566 เรียบร้อยแล้ว จึงแจ้งที่ประชุมเพื่อรับทราบและขอมอบให้คณะกรรมการประจำคณะฯ และหัวหน้าสาขาวิชาทุกท่าน จำนวนท่านละ 1 เล่ม ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.8 ปฏิทินการประชุมคณะกรรมการประจำคณะวิศวกรรมศาสตร์ มหาวิทยาลัยขอนแก่น**

**ประจำปี พ.ศ. 2563**

ประธานได้แจ้งที่ประชุมถึงปฏิทินการประชุมคณะกรรมการประจำคณะวิศวกรรมศาสตร์ประจำปี พ.ศ. 2563 ตั้งแต่เดือนมกราคม – ธันวาคม โดยมีการประชุมคณะกรรมการประจำคณะฯ สัญจร ตั้งแต่คราวประชุมครั้งที่ 18-4/2563 ในวันพฤหัสบดีที่ 20 กุมภาพันธ์ 2563 เป็นต้นไป ทั้งนี้ ได้มอบหมายให้รองคณบดีฝ่ายบริหารดูแลรับผิดชอบเกี่ยวกับงบประมาณในการดำเนินงานต่อไป ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.9 สรุปรายงานการเบิกจ่ายเงิน สิ้นสุด ณ วันที่ 30 กันยายน 2562 ประจำปีงบประมาณ**

**พ.ศ. 2562**

รองคณบดีฝ่ายบริหารได้แจ้งที่ประชุมถึงสรุปรายงานการเบิกจ่ายเงิน ทั้งงบประมาณแผ่นดินและงบประมาณเงินรายได้ สิ้นสุด ณ วันที่ 30 กันยายน 2562 ประจำปีงบประมาณ พ.ศ. 2562 จำแนกตามหน่วยงาน (ฝ่าย) แหล่งเงิน ประมาณการรายจ่าย งบประมาณที่เบิกจ่ายจริง และงบประมาณคงเหลือ ดังรายละเอียดตามเอกสารประกอบวาระการประชุม

**ที่ประชุมรับทราบ และเสนอแนะแนวทางในการประมาณการรายจ่ายรูปแบบอื่น อาทิ การประมาณการรายจ่ายร้อยละ 70 และงบประมาณสำรองระหว่างปีร้อยละ 30 ของงบประมาณทั้งหมด**

**1.10 สรุปการเข้าร่วมการแข่งขัน “The 2019 Maker Festival and International Student Innovation Competition”**

รองคณบดีฝ่ายวิจัยและวิเทศสัมพันธ์แจ้งที่ประชุมว่า ด้วยมหาวิทยาลัยขอนแก่น ได้เข้าร่วม “The 2019 Maker Festival and International Student Innovation Competition” อำนวยการโดย National Cheng Kung University (NCKU) และ Southern Taiwan Science Park (STSP) สาธารณรัฐจีน (ไต้หวัน) ในระหว่างวันที่ 25 - 30 ตุลาคม 2562 นั้น จึงขอนำเสนอข้อมูลจุดเด่นของ NCKU ที่เป็นประโยชน์ต่อคณะฯ ดังนี้

1. ความเข้มแข็งทางวิชาการ โดยเฉพาะด้าน Engineering and Technology ซึ่งมี World Ranking สูง QS World Ranking อยู่ในอันดับที่ 225 Subject Ranking อยู่ในอันดับที่ 51 – 100 และ Asian University Ranking อยู่ในอันดับที่ 37

2. สภาพแวดล้อมในมหาวิทยาลัยและสิ่งสนับสนุนโดยรอบ มี Southern Taiwan Science Park จำนวน 2 แห่งที่อยู่ใกล้มหาวิทยาลัย และอยู่ท่ามกลางพื้นที่อุตสาหกรรม (Industrial Park)

3. ตัวเมืองและมหาวิทยาลัย สงบ น่าอยู่ ปลอดภัย และใช้ภาษาอังกฤษได้เป็นอย่างดี

4. ค่าเทอมและค่าครองชีพ ใกล้เคียงกับมหาวิทยาลัยของประเทศไทย และค่าตั๋วเครื่องบินเดินทางไปถึงนครเกาสฺยงราคาย่อมเยา

5. มิตรไมตรีกับมหาวิทยาลัยในประเทศไทย (NCKU ได้มีความร่วมมือที่โดดเด่นด้าน Biomedical Engineering ร่วมกับมหาวิทยาลัยมหิดล ซึ่งกำลังจะเปิดศูนย์วิจัยในวันที่ 20 - 21 พฤศจิกายน 2562)

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 10-19/2562 เมื่อวันพฤหัสบดีที่ 24 ตุลาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 10-19/2562 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 สรุปวาระสืบเนื่อง**

ประธานได้แจ้งที่ประชุมถึงสรุปวาระสืบเนื่อง การศึกษาแนวทางในการกำหนดหลักเกณฑ์การเบิกจ่ายค่าสอนเกินภาระงานสอน ตามมติที่ประชุมในคราวประชุมครั้งก่อน ซึ่งเห็นชอบกรอบเงินค่าสอน ปีงบประมาณ พ.ศ. 2563 เป็นจำนวนทั้งสิ้น 4,700,000 บาท โดยเป็นกรอบเงินค่าสอนเกินภาระงานสอน จำนวน 2,000,000 บาท และให้รองคณบดีฝ่ายวิชาการศึกษาแนวทางในการกำหนดหลักเกณฑ์สำหรับการเบิกจ่ายค่าสอนเกินภาระงานสอนต่อไป นั้น รองคณบดีฝ่ายวิชาการได้ดำเนินการศึกษาแนวทางในการกำหนดหลักเกณฑ์สำหรับการเบิกจ่ายค่าสอนเกินภาระงานสอนได้ส่วนหนึ่งแล้ว โดยคาดว่าจะดำเนินการประชาพิจารณ์ต่อไป หากหลักเกณฑ์ดังกล่าวข้างต้นเสร็จสิ้น จึงแจ้งที่ประชุมเพื่อรับทราบ

**ที่ประชุมรับทราบ**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**ระเบียบวาระที่** 5 **เรื่องเสนอเพื่อพิจารณา**

**5.1 การมีส่วนร่วมของคณะวิศวกรรมศาสตร์ในบันทึกความเข้าใจ (MOU) ระดับมหาวิทยาลัยระหว่าง มหาวิทยาลัยขอนแก่น กับ National Cheng Kung University (NCKU) สาธารณรัฐจีน (ไต้หวัน)**

รองคณบดีฝ่ายวิจัยและวิเทศสัมพันธ์ได้เสนอต่อที่ประชุมว่า ด้วยมหาวิทยาลัยขอนแก่น กับ National Cheng Kung University (NCKU) สาธารณรัฐจีน (ไต้หวัน) จะดำเนินการจัดทำบันทึกความเข้าใจ (MOU) ระดับมหาวิทยาลัย นั้น เพื่อให้บังเกิดผลดีต่อคณะฯ ฝ่ายวิจัยและวิเทศสัมพันธ์ จึงขอเสนอการมีส่วนร่วมของคณะวิศวกรรมศาสตร์ในบันทึกความเข้าใจดังกล่าว เบื้องต้นจำนวน 3 ประเด็น 1) การแลกเปลี่ยนนักศึกษาและบุคลากร 2) การร่วมดำเนินงานวิจัย และ 3) การแลกเปลี่ยนอุปกรณ์วิจัย ข้อมูลและผลงานตีพิมพ์ จึงเสนอที่ประชุมเพื่อพิจารณาพร้อมกำหนดระยะเวลาการจัดทำบันทึกความเข้าใจ (MOU) เป็น 3 หรือ 5 ปี ด้วย ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบการมีส่วนร่วมของคณะวิศวกรรมศาสตร์ในบันทึกความเข้าใจ (MOU) ระดับมหาวิทยาลัยระหว่าง มหาวิทยาลัยขอนแก่น กับ National Cheng Kung University (NCKU) สาธารณรัฐจีน (ไต้หวัน) จำนวน 3 ประเด็น และกำหนดระยะเวลา 5 ปี ทั้งนี้ ให้รองคณบดีฝ่ายวิจัยและวิเทศสัมพันธ์ดำเนินการต่อไป**

**5.2 ผลการคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ ตำแหน่งเลขที่ 2100 (ปฏิบัติงานที่สาขาวิชาวิศวกรรมโยธา)**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น ฉบับที่ 2426/2562 ลงวันที่ 12 กันยายน 2562 รับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ สังกัดคณะวิศวกรรมศาสตร์ เลขประจำตำแหน่ง 2100 จำนวน 1 อัตรา ประกอบกับคำสั่งคณะวิศวกรรมศาสตร์ มหาวิทยาลัยขอนแก่น ที่ 731/2562 และคำสั่งฯ ที่ 732/2562 ลงวันที่ 3 กันยายน 2562 ได้แต่งตั้งคณะกรรมการและคณะอนุกรรมการในการดำเนินการคัดเลือกแล้วนั้น บัดนี้ คณะกรรมการและคณะอนุกรรมการได้ดำเนินการคัดเลือกเรียบร้อยแล้ว เมื่อวันที่ 31 ตุลาคม 2562 โดยสอบภาคปฏิบัติ (ทดสอบสอน) เวลา 13.00-14.30 น. และสอบภาคความเหมาะสมกับตำแหน่ง (สัมภาษณ์) เวลา 14.30-16.00 น. ผลปรากฏว่านายพีร์นิธิ อักษร เป็นผู้ผ่านการคัดเลือก จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบผลการคัดเลือกบุคคลเข้าปฏิบัติงานเป็นพนักงาน**

**มหาวิทยาลัย ตำแหน่งอาจารย์ ตำแหน่งเลขที่ 2100 (ปฏิบัติงานที่สาขาวิชาวิศวกรรมโยธา) โดยมีนายพีร์นิธิ อักษร เป็นผู้ผ่านการคัดเลือก และให้รองคณบดีฝ่ายแผนและพัฒนาองค์กรดำเนินการต่อไป**

**5.3 ขอย้ายพนักงานมหาวิทยาลัยเงินงบประมาณแผ่นดิน**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น ฉบับที่ 2426/2562 ลงวันที่ 12 กันยายน 2562 รับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ สังกัดคณะวิศวกรรมศาสตร์ เลขประจำตำแหน่ง 2100 จำนวน 1 อัตรา ประกอบกับคำสั่งคณะวิศวกรรมศาสตร์ มหาวิทยาลัยขอนแก่น ที่ 731/2562 และคำสั่งฯ ที่ 732/2562 ลงวันที่ 3 กันยายน 2562 ได้แต่งตั้งคณะกรรมการและคณะอนุกรรมการในการดำเนินการคัดเลือกแล้วนั้น บัดนี้ คณะกรรมการและคณะอนุกรรมการได้ดำเนินการคัดเลือกเรียบร้อยแล้ว เมื่อวันที่ 31 ตุลาคม 2562 โดยสอบภาคปฏิบัติ (ทดสอบสอน) เวลา 13.00-14.30 น. และสอบภาคความเหมาะสมกับตำแหน่ง (สัมภาษณ์) เวลา 14.30-16.00 น. ผลปรากฏว่านายพีร์นิธิ อักษร เป็นผู้ผ่านการคัดเลือก ในการนี้ บุคคลดังกล่าวปฏิบัติงานในตำแหน่งผู้ช่วยศาสตราจารย์ เลขประจำตำแหน่ง 32 สังกัดสาขาวิชาสถาปัตยกรรมผังเมือง และการออกแบบ คณะสถาปัตยกรรมศาสตร์ มหาวิทยาลัยขอนแก่น และบุคคลดังกล่าวมีความประสงค์ขอย้ายสังกัดจากคณะสถาปัตยกรรมศาสตร์ มาสังกัดคณะวิศวกรรมศาสตร์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ย้ายพนักงานมหาวิทยาลัยเงินงบประมาณแผ่นดิน**

**ราย นายพีร์นิธิ อักษร ผู้ผ่านการคัดเลือกเข้าปฏิบัติงานเป็นพนักงานมหาวิทยาลัย ตำแหน่งอาจารย์ สังกัดคณะวิศวกรรมศาสตร์ เลขประจำตำแหน่ง 2100 ซึ่งบุคคลดังกล่าวได้ปฏิบัติงานในตำแหน่งผู้ช่วยศาสตราจารย์ เลขประจำตำแหน่ง 32 สังกัดสาขาวิชาสถาปัตยกรรมผังเมือง และการออกแบบ คณะสถาปัตยกรรมศาสตร์ มหาวิทยาลัยขอนแก่น โดยย้ายจากสังกัดคณะสถาปัตยกรรมศาสตร์ มาสังกัดคณะวิศวกรรมศาสตร์ และให้รองคณบดีฝ่ายแผนและพัฒนาองค์กรดำเนินการต่อไป**

**5.4 แผนปฏิบัติการคณะวิศวกรรมศาสตร์ ประจำปีงบประมาณ พ.ศ. 2563**

ประธานได้เสนอต่อที่ประชุมว่า ด้วยฝ่ายแผนยุทธศาสตร์และพัฒนาองค์กรได้ดำเนินการจัดทำแผนปฏิบัติการ ประจำปีงบประมาณ พ.ศ. 2563 คณะวิศวกรรมศาสตร์ โดยผ่านการปรับปรุงและมติคณะกรรมการวางแผนยุทธศาสตร์และพัฒนาองค์กรคณะวิศวกรรมศาสตร์ และที่ประชุมผู้บริหารใน หลายคราวประชุมเรียบร้อยแล้ว จึงขอเสนอที่ประชุมเพื่อพิจารณาแผนปฏิบัติการ ประจำปีงบประมาณ พ.ศ. 2563 ดังรายละเอียดตามเอกสารประกอบวาระการประชุม

ที่ประชุมมีข้อคิดเห็นและข้อเสนอแนะดังนี้ โดยมีข้อเสนอแนะเกี่ยวกับการประมาณการรายรับ-รายจ่าย อาทิ การประมาณการรายรับให้มากกว่าประมาณการรายจ่าย โดยกาหนดให้มีงบประมาณรายจ่ายร้อยละ 70 ของประมาณการรายรับ และอีกร้อยละ 30 ให้ระบุเป็นงบประมาณสารองระหว่างปีงบประมาณ รวมถึงการสะสมงบประมาณคงเหลือของแต่ละสาขาวิชา

**มติ ที่ประชุมพิจารณาแล้วมีมติเห็นชอบแผนปฏิบัติการคณะวิศวกรรมศาสตร์ ประจำปีงบประมาณ พ.ศ. 2563 และให้รองคณบดีฝ่ายแผนยุทธศาสตร์และพัฒนาองค์กรดาเนินการต่อไป**

**5.5 ปรับปรุงหลักสูตร (ประเภทปรับปรุงเล็กน้อย) กรณีเปลี่ยนแปลงอาจารย์ผู้รับผิดชอบ หลักสูตร**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมไฟฟ้า มีความประสงค์ขอปรับปรุงแก้ไขหลักสูตร (ประเภทปรับปรุงเล็กน้อย) กรณีเปลี่ยนแปลงอาจารยผู้รับผิดชอบหลักสูตร ในหลักสูตรวิศวกรรมศาสตรบัณฑิต สาขาวิชาวิศวกรรมระบบอิเล็กทรอนิกส์ (หลักสูตรใหม่ พ.ศ. 2560) เนื่องจากปรับเปลี่ยนภาระงานด้านบริหารและการวางแผนการขอตำแหนงทางวิชาการของ คณะกรรมการบริหารหลักสูตร ทั้งนี้ ได้ผานความเห็นชอบจากที่ประชุมคณะกรรมการวิชาการ ประจำคณะวิศวกรรมศาสตร์ ในคราวประชุมครั้งที่ 8-17/2562 เมื่อวันที่ 31 ตุลาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบการปรับปรุงหลักสูตร (ประเภทปรับปรุงเล็กน้อย) กรณีเปลี่ยนแปลงอาจารย์ผู้รับผิดชอบหลักสูตร ในหลักสูตรวิศวกรรมศาสตรบัณฑิต สาขาวิชาวิศวกรรมระบบอิเล็กทรอนิกส์ (หลักสูตรใหม่ พ.ศ. 2560) และให้รองคณบดีฝ่ายวิชาการดำเนินการต่อไป**

**5.6 เปิดรายวิชาเปลี่ยนแปลงใหม่ ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ มีความประสงคขออนุมัติเปิดรายวิชาเปลี่ยนแปลงใหม่ จำนวน 1 รายวิชา คือ รายวิชา EN413502 แคด/แคม/แค สำหรับวิศวกรอุตสาหการ (CAD/CAM/CAE for Industrial Engineers) 3(2-3-6) เพื่อขอเปลี่ยนแปลงเงื่อนไขรายวิชา ซึ่งได้ผานความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 8-17/2562 เมื่อวันที่ 31 ตุลาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบเปิดรายวิชาเปลี่ยนแปลงใหม่ ระดับปริญญาตรี รายวิชา EN413502 แคด/แคม/แค สำหรับวิศวกรอุตสาหการ (CAD/CAM/CAE for Industrial Engineers) และให้รองคณบดีฝ่ายวิชาการดำเนินการต่อไป**

**5.7 นักศึกษาสำเร็จการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ตามที่นักศึกษาสาขาวิชาวิศวกรรมไฟฟ้า ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาต้น ปีการศึกษา 2562 จำนวน 1 คน โดยผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษา และได้ผ่านการกลั่นกรองของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 8-17/2562 เมื่อวันที่ 31 ตุลาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบนักศึกษาสำเร็จการศึกษา ระดับปริญญาตรี จำนวน 1 คน และให้รองคณบดีฝ่ายวิชาการดำเนินการต่อไป**

**5.8 นักศึกษามีพฤติกรรมฝ่าฝืนระเบียบมหาวิทยาลัยขอนแก่น ว่าด้วย การสอบฯ**

วาระลับ

**5.9 เปิดหลักสูตร ระดับบัณฑิตศึกษา (หลักสูตรใหม่ พ.ศ. 2563)**

รองคณบดีฝ่ายวิชาการได้เสนอต่อที่ประชุมว่า ด้วยฝ่ายวิชาการ มีความประสงค์ขออนุมัติเปิดหลักสูตรระดับบัณฑิตศึกษา (หลักสูตรใหม่ พ.ศ. 2563) จำนวน 2 หลักสูตร โดยได้ผ่านความเห็นชอบจากสภาวิชาการในคราวประชุมครั้งที่ 7/2562 เมื่อวันที่ 22 กรกฎาคม 2562 และที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 5-10/2562 เมื่อวันที่ 22 ตุลาคม 2562 เรียบร้อยแล้ว

**• หลักสูตรระดับปริญญาโท**

1. หลักสูตรวิศวกรรมศาสตรมหาบัณฑิต สาขาวิชาวิศวกรรมนวัตกรรม

**• หลักสูตรระดับปริญญาเอก**

1. หลักสูตรวิศวกรรมศาสตรดุษฎีบัณฑิต สาขาวิชาวิศวกรรมนวัตกรรม

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้เปิดหลักสูตร ระดับบัณฑิตศึกษา (หลักสูตรใหม่ พ.ศ. 2563) จำนวน 2 หลักสูตร และให้รองคณบดีฝ่ายวิชาการดำเนินการต่อไป**

**5.10 รายนามคณาจารย์เข้าร่วมเป็นเกียรตินั่งแถวหน้าบัณฑิตในพิธีพระราชทาน ปริญญาบัตร ประจำปีการศึกษา 2562**

ประธานได้เสนอต่อที่ประชุมว่า ตามที่มหาวิทยาลัยขอนแก่นขอความร่วมมือให้คณะฯ ส่งรายนามคณาจารย์เพื่อเข้าร่วมเป็นเกียรติในพิธีพระราชทานปริญญาบัตร มหาวิทยาลัยขอนแก่น ประจำปีการศึกษา 2562 (นั่งแถวหน้าบัณฑิต) ซึ่งในปี 2562 คณะฯ มีลำดับ (เวียน) รายนามคณาจารย์เข้าร่วมเป็นเกียรตินั่งแถวหน้าบัณฑิตในพิธีพระราชทานปริญญาบัตร จำนวน 4 ท่าน ดังนี้ หัวหน้าสาขาวิชาวิศวกรรมโยธา หัวหน้าสาขาวิชาวิศวกรรมไฟฟ้า หัวหน้าสาขาวิชาวิศวกรรมเกษตร และหัวหน้าสาขาวิชาวิศวกรรมอุตสาหการ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบผู้เข้าร่วมเป็นเกียรตินั่งแถวหน้าบัณฑิตในพิธีพระราชทานปริญญาบัตร ประจำปีการศึกษา 2562** **จำนวน 4 ท่าน** **ตามรายนามผู้ที่ดำรงตำแหน่ง ดังนี้**

**1. หัวหน้าสาขาวิชาวิศวกรรมโยธา**

**2. หัวหน้าสาขาวิชาวิศวกรรมไฟฟ้า**

**3. หัวหน้าสาขาวิชาวิศวกรรมเกษตร**

**4. หัวหน้าสาขาวิชาวิศวกรรมอุตสาหการ**

**ทั้งนี้ ให้ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์ดำเนินการต่อไป**

**5.11 ผลการคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์**

**ตำแหน่งเลขที่ 5750 (ปฏิบัติงานที่สาขาวิชาวิศวกรรมไฟฟ้า)**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น ฉบับที่ 2353/2562 ลงวันที่ 5 กันยายน 2562 รับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ สังกัดคณะวิศวกรรมศาสตร์ ตำแหน่งเลขที่ 5750 จำนวน 1 อัตรา ประกอบกับคำสั่งคณะวิศวกรรมศาสตร์ มหาวิทยาลัยขอนแก่น ที่ 684/2562 และคำสั่งฯ ที่ 685/2562 ลงวันที่ 23 สิงหาคม 2562 ได้แต่งตั้งคณะกรรมการและคณะอนุกรรมการในการดำเนินการคัดเลือกแล้วนั้น บัดนี้ คณะกรรมการและคณะอนุกรรมการได้ดำเนินการคัดเลือกเรียบร้อยแล้ว เมื่อวันที่ 5 พฤศจิกายน 2562 โดยสอบภาคปฏิบัติ (ทดสอบสอน) เวลา 10.00 - 13.00 น. และสอบภาคความเหมาะสมกับตำแหน่ง (สัมภาษณ์) เวลา 14.30 - 16.00 น. ผลปรากฏว่านายธนวุฒิ ตันติโสภารักษ์ เป็นผู้ผ่านการคัดเลือก โดยมีอันดับสำรอง จำนวน 1 คน คือ นายสิโรตน์ คุณกิตติ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบผลการคัดเลือกบุคคลเข้าปฏิบัติงานเป็นพนักงาน**

**มหาวิทยาลัย ตำแหน่งอาจารย์ ตำแหน่งเลขที่ 5750 (ปฏิบัติงานที่สาขาวิชาวิศวกรรมไฟฟ้า) โดยมีนายธนวุฒิ ตันติโสภารักษ์ เป็นผู้ผ่านการคัดเลือก และให้รองคณบดีฝ่ายแผนและพัฒนาองค์กรดำเนินการต่อไป**

**5.12 พนักงานมหาวิทยาลัยขอกำหนดตำแหน่งสูงขึ้น**

ประธานได้เสนอต่อที่ประชุมว่า ด้วยมีพนักงานมหาวิทยาลัยประเภทสนับสนุนได้แจ้งความประสงค์ขอกำหนดตำแหน่งสูงขึ้น จำนวน 2 ราย ดังนี้

1. นางอนุรักษ์ ใยแก้ว ตำแหน่งนักวิชาการพัสดุ ระดับปฏิบัติการ ขอกำหนดตำแหน่งสูงขึ้นเป็นระดับชำนาญการ
2. นางสาวสุวรรณี มังดินดำ ตำแหน่งเจ้าหน้าที่บริหารงานทั่วไป ระดับปฏิบัติการ ขอกำหนดตำแหน่งสูงขึ้นเป็นระดับชำนาญการ

โดยผ่านการตรวจสอบและกลั่นกรองจากที่ประชุมคณะกรรมการกลั่นกรองผลงานการขอกำหนดตำแหน่งสูงขึ้นของข้าราชการพลเรือนในสถาบันอุดมศึกษาและพนักงานมหาวิทยาลัย ในคราวประชุมครั้งที่ 1/2562 เมื่อวันที่ 8 ตุลาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบและให้รองคณบดีฝ่ายแผนยุทธศาสตร์และพัฒนาองค์กรดำเนินการต่อไป**

**5.13 ยกเลิกศูนย์วิจัยและบริหารจัดการระบบประปา**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 108/2561) เรื่อง การแบ่งหน่วยงานและหน่วยงานย่อยภายในคณะวิศวกรรมศาสตร์ ลงวันที่ 16 มกราคม 2561 ข้อ 4 (2.2) ได้จัดตั้งหน่วยงานที่จัดตั้งขึ้นตามภารกิจหรือตามยุทธศาสตร์หรือการพึ่งตนเองของคณะ คือ ศูนย์วิจัยและบริหารจัดการระบบประปา นั้น เนื่องจากไม่มีการดำเนินการตามวัตถุประสงค์ จึงใคร่ขออนุมัติยุบเลิกศูนย์วิจัยและบริหารจัดการระบบประปาคณะวิศวกรรมศาสตร์ ทั้งนี้ เป็นไปตามข้อบังคับมหาวิทยาลัยขอนแก่น ว่าด้วย การจัดตั้งการรวม การยุบเลิก การแบ่งส่วนงานและหน่วยงานกับหน่วยงานย่อยของส่วนงานในมหาวิทยาลัยขอนแก่น พ.ศ. 2560 หมวด 2 การจัดตั้ง การรวม การยุบเลิกส่วนงาน ข้อ 13 (3) ขอยุบเลิกเนื่องจากไม่สามารถดำเนินการให้บรรลุวัตถุประสงค์การจัดตั้งหรือปฏิบัติภารกิจไม่เป็นไปตามวัตถุประสงค์การจัดตั้ง จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ดำเนินการขอยุบเลิกศูนย์วิจัยและบริหารจัดการระบบประปา และให้ผู้ช่วยคณบดีฝ่ายบริการวิชาการและถ่ายทอดเทคโนโลยีดำเนินการต่อไป**

**5.14 จัดตั้งศูนย์แห่งความเป็นเลิศวิสาหกิจ (Excellence Center)**

ประธานได้เสนอต่อที่ประชุมว่า ด้วยหน่วยงานภาครัฐและภาคเอกชน มีโครงการช่วยเหลือประชาชน และผู้ประกอบการในการกระตุ้นเศรษฐกิจและการพัฒนาประเทศชาติ จำเป็นต้องอาศัยผู้เชี่ยวชาญ องค์ความรู้ รวมถึงงานวิจัยและนวัตกรรมใหม่ ๆ ในการพัฒนาและยกระดับความสามารถในการแข่งขันให้กับผู้ประกอบการ ดังนั้น เพื่อให้เป็นไปตามพันธกิจและนโยบายการบริหารมหาวิทยาลัยขอนแก่น ในช่วง ปี พ.ศ. 2563 - 2566 ประเด็นยุทธศาสตร์ที่ 4 การปรับเปลี่ยนการบริการวิชาการ กลยุทธ์ที่ 2 สร้างโครงการบริการวิชาการใหม่เพื่อให้มหาวิทยาลัยเป็นแหล่งเรียนรู้และภูมิปัญญาของสังคม (Center of Social Wisdom) กลยุทธ์ที่ 3 ปรับเปลี่ยนการบริการวิชาการ จากความรับผิดชอบต่อสังคม (Corporate Social Responsibility : CSR) สู่การสร้างคุณค่าร่วมกัน (Creating shared value : CSV) คณะฯ จึงจะขอจัดตั้งศูนย์แห่งความเป็นเลิศวิสาหกิจ (Excellence Center) เพื่อสร้างองค์ความรู้ บริการวิชาการ และถ่ายทอดเทคโนโลยี ให้เป็นประโยชน์แก่ชุมชน สังคมและประเทศ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ดำเนินการขอจัดตั้งศูนย์แห่งความเป็นเลิศวิสาหกิจ (Excellence Center) และให้ผู้ช่วยคณบดีฝ่ายบริการวิชาการและถ่ายทอดเทคโนโลยีดำเนินการต่อไป**

**5.15 ขอเปลี่ยนหน่วยงานประเภทสนับสนุนภารกิจและยุทธศาสตร์คณะวิศวกรรมศาสตร์**

ประธานได้เสนอต่อที่ประชุมว่า คณะฯ มีความจำเป็นในการปรับเปลี่ยนภารกิจและชื่อ “ศูนย์วิชาการจัดระบบการจราจรและขนส่ง ภาคตะวันออกเฉียงเหนือ” เป็น “ศูนย์วิจัยขนส่งและสิ่งแวดล้อมสรรค์สร้าง” เพื่อให้มีความสอดคล้องกับงานบริการวิชาการและงานวิจัยที่ปรับเปลี่ยนบริบท ครอบคลุมภารกิจและเป้าหมายหลักที่มีความหลากหลายมากยิ่งขึ้น และเพื่อให้เป็นไปตามพันธกิจและนโยบายการบริหารมหาวิทยาลัยขอนแก่น ในช่วง ปี พ.ศ. 2563 - 2566 ประเด็นยุทธศาสตร์ที่ 4 การปรับเปลี่ยนการบริการวิชาการ กลยุทธ์ที่ 2 สร้างโครงการบริการวิชาการใหม่เพื่อให้มหาวิทยาลัยเป็นแหล่งเรียนรู้และภูมิปัญญาของสังคม (Center of Social Wisdom) กลยุทธ์ที่ 3 ปรับเปลี่ยนการบริการวิชาการ จากความรับผิดชอบต่อสังคม (Corporate Social Responsibility : CSR) สู่การสร้างคุณค่าร่วมกัน (Creating shared value : CSV) จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ปรับเปลี่ยนภารกิจและชื่อ “ศูนย์วิชาการจัดระบบ**

**การจราจรและขนส่ง ภาคตะวันออกเฉียงเหนือ” เป็น “ศูนย์วิจัยขนส่งและสิ่งแวดล้อมสรรค์สร้าง” และให้ผู้ช่วยคณบดีฝ่ายบริการวิชาการและถ่ายทอดเทคโนโลยีดำเนินการต่อไป**

**5.16 นัดหมายการประชุมคณะกรรมการประจำคณะฯ ในคราวประชุมวาระพิเศษ ครั้งที่ 1/2562**

รองคณบดีฝ่ายวิชาการได้เสนอต่อที่ประชุมว่า ตามประกาศมหาวิทยาลัยขอนแก่น ฉบับที่ 2760/2562 ลงวันที่ 21 ตุลาคม 2562 เรื่อง แก้ไขเปลี่ยนแปลง ปฏิทินการศึกษาระดับปริญญาตรี มหาวิทยาลัยขอนแก่น ประจำปีการศึกษา 2562 และปฏิทินการศึกษาระดับบัณฑิตศึกษา มหาวิทยาลัยขอนแก่น ประจำปีการศึกษา 2562 ได้เลื่อนกำหนดการสอบปลายภาค วันปิดภาคการศึกษา และวันสุดท้ายที่คณะฯ สามารถส่งผลการเรียนที่ผ่านความเห็นชอบจากคณะกรรมการประจำคณะฯ ให้สำนักบริหารและพัฒนาวิชาการ ประจำภาคการศึกษาต้น ปีการศึกษา 2562 นั้น ฝ่ายวิชาการจึงขอนัดหมายการประชุมคณะกรรมการประจำคณะฯ คราวประชุมวาระพิเศษ ครั้งที่ 1/2562 ในวันจันทร์ที่ 2 ธันวาคม 2562 เวลา 12.00 น. เพื่อพิจารณาผลการเรียนทั้งระดับปริญญาตรี และระดับบัณฑิตศึกษา ประจำภาคการศึกษาต้น ปีการศึกษา 2562 จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติเห็นชอบนัดหมายการประชุมคณะกรรมการประจำคณะฯ ในคราวประชุมวาระพิเศษ ครั้งที่ 1/2562 ในวันจันทร์ที่ 2 ธันวาคม 2562 เวลา 12.00 น. เพื่อพิจารณาผลการเรียนทั้งระดับปริญญาตรี และระดับบัณฑิตศึกษา ประจำภาคการศึกษาต้น ปีการศึกษา 2562 ทั้งนี้ ให้เลขานุการดำเนินการต่อไป**

**5.17 พิจารณาเสนอชื่อคัดเลือกบุคลากรสายสนับสนุนผู้มีผลงานดีเด่น ปขมท. ประจำปี พ.ศ. 2562**

ประธานได้เสนอต่อที่ประชุมว่า ด้วยสภาพนักงาน มหาวิทยาลัยขอนแก่นได้แจ้งให้ คณะวิศวกรรมศาสตร์พิจารณาเสนอชื่อคัดเลือกบุคลากรสายสนับสนุนผู้มีคุณสมบัติและผลงานดีเด่น จำนวน 5 ด้าน ๆ ละ 1 คน คือ ด้านการบริการดีเด่น ด้านบริหารดีเด่น ด้านวิชาชีพดีเด่น ด้านสร้างสรรค์นวัตกรรมดีเด่น และลูกจ้างผู้มีผลงานดีเด่น เพื่อยกย่องเชิดชูเกียรติและให้เป็นตัวอย่างอันดีแก่บุคลากรสายสนับสนุนนในสถาบันอุดมศึกษาของรัฐสืบไป ตามประกาศที่ประชุมสภาข้าราชการ พนักงานและลูกจ้างมหาวิทยาลัยแห่งประเทศไทย (ปขมท.) เรื่อง หลักเกณฑ์และวิธีการคัดเลือกบุคลากรสายสนับสนุนผู้มีผลงานดีเด่นแห่งชาติ ปขมท. ประจำปี พ.ศ. 2562 ลงวันที่ 12 กันยายน 2562 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ไม่เสนอชื่อบุคลากร และให้รองคณบดีฝ่ายแผน**

**และพัฒนาองค์กรดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล - ไม่มี -**

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ**

**7.1 การจัดทำข้อตกลงการปฏิบัติงานสู่ความเป็นเลิศ (OKRs) ประจำปีงบประมาณ พ.ศ. 2563**

ประธานได้แจ้งที่ประชุมว่า ด้วยคณะฯ ได้ดำเนินการจัดทำข้อตกลงการปฏิบัติงานสู่ความเป็นเลิศด้วย Objective & Key Results (OKRs) ประจำปีงบประมาณ พ.ศ. 2563 กับมหาวิทยาลัยขอนแก่น เรียบร้อยแล้ว นั้น จึงแจ้งที่ประชุมเพื่อรับทราบถึงรายละเอียดข้อตกลงการปฏิบัติงานสู่ความเป็นเลิศ (OKRs) ประจำปีงบประมาณ พ.ศ. 2563 จำนวน 6 ตัวชี้วัด ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 8 เรื่องอื่น ๆ**

**8.1 การกำหนดเลขานุการและผู้ช่วยเลขานุการ คณะกรรมการบริหารสาขาวิชา**

ประธานได้เสนอต่อที่ประชุมว่า ตามข้อ 4 แห่งประกาศคณะวิศวกรรมศาสตร์ มหาวิทยาลัยขอนแก่น (ฉบับที่ 46/2562) ลงวันที่ 2 ตุลาคม 2562 เรื่อง กำหนดภาระงานและความรับผิดชอบคณะกรรมการบริหารสาขาวิชา คณะวิศวกรรมศาสตร์ ความว่า “ให้คณะแต่งตั้งคณะกรรมการบริหารสาขาวิชา เพื่อบริหารสาขาวิชาและมีจำนวนกรรมการอย่างน้อย 5 คนขึ้นไป โดยมีหัวหน้าสาขาวิชาเป็นประธาน และให้มีคณะกรรมการบริหารสาขาวิชามีภาระงานและความรับผิดชอบ” ดังนั้น เพื่อให้การดำเนินงานเป็นไปด้วยความเรียบร้อย จึงเสนอที่ประชุมเพื่อกำหนดเลขานุการและผู้ช่วยเลขานุการ คณะกรรมการบริหารสาขาวิชา โดยมอบหมายให้ผู้ประสานงานสาขาวิชาและนักวิชาการศึกษา จำนวน 2 คน ทำหน้าที่เป็นผู้ช่วยเลขานุการ คณะกรรมการบริหารสาขาวิชา จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติเห็นชอบ ให้ผู้ประสานงานสาขาวิชาและนักวิชาการศึกษา จำนวน 2 คน ทำหน้าที่เป็นผู้ช่วยเลขานุการคณะกรรมการบริหารสาขาวิชา และให้รองคณบดีฝ่ายแผนและพัฒนาองค์กรดำเนินการต่อไป**

**8.2 การบริหารจัดการทรัพยากรน้ำ**

รองศาสตราจารย์วินัย ศรีอำพร ได้หารือต่อที่ประชุมว่า เนื่องด้วยสถานการณ์น้ำในเขื่อน อุบลรัตน์ได้ลดลงสู่ระดับที่จำเป็นต้องเฝ้าระวัง จึงขอให้คณะฯ กำหนดมาตรการประหยัดน้ำเพิ่มเติม อาทิ การกำหนดการรดน้ำสนามหญ้า เฉพาะในวันอังคาร และพฤหัสบดี เป็นต้น จึงขอหารือต่อที่ประชุม

**มติ ที่ประชุมพิจารณาแล้วมีมติเห็นชอบให้กำหนดการรดน้ำสนามหญ้า เฉพาะในวันอังคาร และวันพฤหัสบดี ทั้งนี้ ให้รองคณบดีฝ่ายบริหารดำเนินการต่อไป โดยอาจดำเนินการมาตรการอื่นเพิ่มเติม เช่น ตรวจสอบวาล์วน้ำโถสุขภัณฑ์**

**เลิกประชุมเวลา 15.50 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นางสาวอารีย์วรรณ ละม้ายพันธ์**

**นายภาณุพงศ์ ต.ประเสริฐ**

**ผู้ช่วยเลขานุการที่ประชุม**